open-index/open-wikipedia-markdown huggingface dataset:
Բրայան Խիլ

**Բրայան Խիլ** (, ), իսպանացի պրոֆեսիոնալ ֆուտբոլիստ։ Ներկայումս հանդես է գալիս Սևիլյայի կազմում։ Խաղում է վինգերի դիրքում։

## Ակումբային կարիերա
### Սևիլյա
Խիլը Սևիլյայի ակադեմիայի սան է։ Ակումբի երկրորդ թիմի կազմում իր առաջին հանդիպումը անցկացրեց 2018 թվականի օգոստոսի 26-ին՝ Իբիցայի դեմ խաղում։ Դեկտեմբերի 12-ին Խիլը երկարաձգեց իր պայմանագիրը Սևիլյայի հետ մինչև 2022 թվականը։ Իր պրոֆեսիոնալ դեբյուտը նշեց 2019 թվականի հունվարի 6-ին՝ փոխարինելով Վիսամ Բեն Եդերին Ատլետիկո Մադրիդի դեմ խաղում։ Իր առաջին գոլը խփեց ապրիլի 25-ին՝ Ռայո Վալեկանոյի դեմ խաղում՝ դառնալով 21-րդ դարում ծնված առաջին ֆուտբոլիստը, ով գոլի հեղինակ է դարձել Լա Լիգայում։ Իր առաջին մրցաշրջանում Խիլը 13 անգամ մտավ փոխարինման՝ դառնալով 1 գոլի և 1 գոլային փոխանցման հեղինակ։

## Միջազգային կարիերա
Խիլը ներկայացրել է Իսպանիան տարբեր տարիքային երիտասարդական հավաքականներում։ 2018 թվականի մայիսին նա մինչև 17 տարեկանների հավաքականի հետ մասնակցեց Եվրոպայի առաջնությանը՝ անցկացնելով 4 հանդիպում և դառնալով 2 գոլային փոխանցման հեղինակ խմբային փուլի Գերմանիայի դեմ խաղում։ 2019 թվականի հուլիսին Խիլը մասնակցեց Հայաստանում կայացած Եվրոպայի Մ19 առաջնությանը՝ խաղադաշտ դուրս գալով թիմի բոլոր 5 խաղերում և գոլային փոխանցման հեղինակ դառնալով խմբային փուլի Հայաստանի դեմ խաղում։ Իսպանիան հաղթեց առաջնությունը՝ եզրափակչում 2-0 հաշվով պարտության մատնելով Պորտուգալիային։

## Կարիերայի վիճակագրություն
### Ակումբային վիճակագրություն
*2019 թվականի օգոստոսի 20-ի դրությամբ*

## Նվաճումներ
### Միջազգային

; Իսպանիա Մ19

* ՈՒԵՖԱ Եվրոպայի Մ19 առաջնություն. 2019

## Ծանոթագրություններ

## Արտաքին հղումներ
* Խիլի պաշտոնական Տվիտերի էջը
* Խիլի պաշտոնական Ինստագրամի էջը
* Խիլը transfermarkt-ում
* Խիլը soccerbase.com-ում
* Խիլը WhoScored.com կայքում
* Խիլը Սևիլյայի պաշտոնական կայքում
* Խիլը ՈՒԵՖԱ-ի պաշտոնական կայքում

Կատեգորիա:2020 թվականի Ամառային օլիմպիական խաղերի արծաթե մեդալակիրներ
Կատեգորիա:Իսպանացի տղամարդ ֆուտբոլիստներ
Կատեգորիա:Իսպանիայի ֆուտբոլի երիտասարդական հավաքականի ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Սևիլյայի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Եվրոպական գավաթ 1984–85

**Եվրոպական գավաթ 1984–85** Եվրոպական գավաթի 30-րդ մրցաշրջանն էր, որում հաղթեց Յուվենտուսը՝ եզրափակչում պարտության մատնելով գործող չեմպիոն Լիվերպուլին 1–0 հաշվով։
Եզրափակիչը կայացավ Բրյուսելի Թագավոր Բոդուենի մարզադաշտում 1985 թվականի մայիսի 29-ին, խաղը դիտում էին 58 000  հանդիսական։

Յուվենտուսը հաղթելով այս մրցաշարում դարձավ առաջին ակումբը, որը հաղթել էր բոլոր երեք Եվրոպական խոշորագույն ակումբային մրցաշարերում՝  «ՈՒԵՖԱ Եվրոպական չեմպիոնների գավաթ» (հետագայում «ՈՒԵՖԱ Չեմպիոնների Լիգա»), «ՈՒԵՖԱ Եվրոպայի Լիգա» և «ՈՒԵՖԱ Գավաթակիրների Գավաթ», այս երեք հաղթանակները ակումբը ունեցել է ընդամենը 8 տարում։

## Ծանոթագրություններ

## Տես նաև
* ՈՒԵՖԱ
* ՈՒԵՖԱ Չեմպիոնների Լիգա

## Արտաքին հղումներ
*Եվրոպական գավաթի արդյունքները Rec.Sport.Soccer վիճակագրություն հիմնադրոմում
*1984–85 Եվրոպական գավաթ - արդյունքներ (արխիվ)
* Բոլոր գոլ խփողները 1984–85 Եվրոպական գավաթի մրցաշարում (բացառությամբ նախնական շրջանը) protocols UEFA

Կատեգորիա:ՈՒԵՖԱ Չեմպիոնների Լիգայի մրցաշրջաններ
Կատեգորիա:1984 ֆուտբոլում
Կատեգորիա:1985 ֆուտբոլում
Խազեր (երգչախումբ)

**«Խազեր»**, կամավոր երաժշտասերներից կազմված  երգչախումբ։

## Պատմություն
**Խազեր երգչախումբ**

Երկիր՝ Հայաստան, քաղաք՝ Երևան, Գյումրի

Խազերը երգում են հայկական ազգային-դասական երաժշտություն, մեծմասամբ'Կոմիտաս։

Խազերի առանձնահատկությունն այն է, որ Կոմիտաս երգում են ոչ թե եվրոպական դասական կամ խիստ արևելյան ձևով, ինչպես ձևավորվել է մեր հասարակության մեջ' այլ պարզ բնական հայկական ֆոլկլորի օրենքներով, ինչպես որ ստեղծվել են այդ երգերը և ինչպես որ Կոմիտասն է ավանդել։

Ոչ միայն երգում են, այլև տարածում ազգային երաժշտությունը հասարակության ամենախոցելի տեղերում' քաղաքային տրանսպորտում, ծննդատներում։
Սկիզբ են դրել՝  հիմա արդեն պարբերական բնույթ կրող ազգագրական երգուսուցումներին։

«Խազերը» ստեղծվել են 2013 թ.- ին Երևանում’ կամավոր երաժիշտ և ոչ երաժիշտ, երիտասարդների կողմից։ Ժամանակի ընթացքում գոյություն են ունեցել մի քանի խմբեր։

2021-ից  Խազերն ունեն 5 խումբ'
Երևանի 16 հոգանոց երկսեռ երգչախումբը

Երևանի Նարեկացի արվեստի միության հովանու տակ գտնվող «Փոքր խազեր» մանկական(6-ից 10 տարեկան) ու պատանեկան(10-ից 15 տարեկան) 2 խմբերը

Գյումրիի 5 հոգանոց անսամբլը

Գյումրիի «Փոքր խազեր» մանկական խումբը

2016-2017 թթ. գործել է Մխիթար Սեբաստացի կրթահամալիրի պատանեկան երկսեռ կազմը

Երգչախմբերի հիմնադիր, գեղարվեստական ղեկավարն է երաժիշտ, խմբավար Անի Նավասարդյանը

## Ալբոմներ
«Խազեր» երգչախումբը թողարկել է երկու ալբոմ։ 1-ին ալբոմում ձայնագրված են Կոմիտասի, Էդգար Հովհաննիսյանի, Սերգեյ Աղաջանյանի խմբերգային 14 ստեղծագործություններ, 2-րդ ալբոմում՝ Կոմիտասի 15 աշխույժ պարերգ-խմբերգեր՝ նվիրված  ծննդյան Կոմիտասի 150 ամյակին։Հղումներ

Youtube էջ https://www.youtube.com/channel/UCPzJHxsn7Z-gEcMgnLwHeIw

Soundcloud էջ https://soundcloud.com/khazer-choir

Facebook էջ https://www.facebook.com/Khazerchoir/

Հայ երգը Երևանի ավտոբուսներում https://www.youtube.com/watch?v=iOSJTxTd4Po

Հայ երգը Երևանի ծննդատներում https://www.youtube.com/watch?v=0cYBjCRE0aQ



Կատեգորիա:Երգչախմբեր
Եվրոպական գավաթ 1983–84

**Եվրոպական գավաթ 1983–84** Եվրոպական գավաթի 29-րդ մրցաշրջանն էր, որում հաղթեց Լիվերպուլը՝ եզրափակչում պարտության մատնելով Ռոմային հետխաղային 11 մետրանոցներով, խաղի հիմնական ժամանակը և լրացուցիչը ավարտվեցին 1–1 հաշվով։
Եզրափակիչը կայացավ Հռոմի Օլիմպիական մարզադաշտում 1984 թվականի մայիսի 30-ին, խաղը դիտում էին 69 693 հանդիսական։

Դինամո Բուխարեստը դուրս թողեց գործող չեմպիոն Համբուրգին երկրորդ տուրում։

## Ծանոթագրություններ

## Տես նաև
* ՈՒԵՖԱ
* ՈՒԵՖԱ Չեմպիոնների Լիգա

## Արտաքին հղումներ
*Եվրոպական գավաթի արդյունքները Rec.Sport.Soccer վիճակագրություն հիմնադրոմում
*1983–84 Եվրոպական գավաթ - արդյունքներ (արխիվ)
* Բոլոր գոլ խփողները 1983–84 Եվրոպական գավաթի մրցաշարում (բացառությամբ նախնական շրջանը) protocols UEFA

Կատեգորիա:ՈՒԵՖԱ Չեմպիոնների Լիգայի մրցաշրջաններ
Կատեգորիա:1984 ֆուտբոլում
Կատեգորիա:1983 ֆուտբոլում
Մունես ամրոց

**Մունես ամրոց**  (), շոտլանդական ամրոց, որը տեղակայված է Ույեսաունդ գյուղից 4 կմ դեպի արևելք, Շետլանդյան կղզեխմբում` Անստ կղզու հարավարևելյան մասում։ Անստը Շոտլանդիայի ամենահյուսիսային բնակեցված կղզին է, իսկ Մւնեսը` ամենահյուսիսային ամրությունն է Բրիտանական Կղզիներում։ Այն նշանակված էր որպես «նախատեսված հուշարձան» 1953 թվականին և ղեկավարվում է որպես թանգարան Պատմական Միջավայր Շոտլանդիայի կողմից։ 
Ամրոցը բաղկացած է երկարաձիգ շենքից` չափերով մոտ 22 մ ծովի մակարդակից բարձր, և կլոր աշտարակից։

## Պատմություն
Հիմնադրված է 1598 թվականին Բրյուսներ ազնվական տոհմի ներկայացուցիչ Լորենս Բրյուսի (1547-1617) կողմից։ Նա Ջոն Բրյուսի և Էուֆիմ Էլֆինսթոունի որդին էր։

1971 թվականին ամրոցն ու նրան շրջապատող քարե ցանկապատը ընդգրկվեցին «A» կատեգորիայի ճարտարապետական հուշարձանների ցուցակի մեջ։

## Ծանոթագրություններ

Կատեգորիա:Ամրոցներ այբբենական կարգով
Կատեգորիա:Շոտլանդիայի ամրոցներ
Ոսկե դարպասներ

**Ոսկե դարպասներ** (, ), կամարաձև ժայռ, Ղրիմի Կարադաղ հրաբխային զանգվածի մոտակայքում, Սև ծովի ափին։ Մոտակա բնակավայրը Ֆեոդոսիայի քաղաքային թաղամասի Կուրորտնոե գյուղն է։

Կարադաղի ոսկե դարպասը հնագույն հրաբխի ամենահայտնի ժայռն է, նրա ամենամեծ տեսարժան վայրն ու խորհրդանիշը։ Գեղատեսիլ ժայռը մեծ հետաքրքրություն է առաջացնում զբոսաշրջիկների և հանգստացողների համար։

## Դիցաբանություն
Հնում ժայռը կոչվել է Շեյթան Կապու (, սատանայի դարպասներ)։ Համարում էին, որ ինչ-որ տեղ, ժայռերի մեջ, գտնվում էր դեպի դժոխք ճանապարհը։ ԽՍՀՄ-ի գոյության ընթացքում ժայռը կոչվում էր «Կարադաղյան դարպասներ»։
thumb|right|200px|«Ոսկե դարպասներ» տեսարան ծովից
Ժայռի ժամանակակից անվանումը կապված է նրա գույնի հետ. այն ծածկված է դեղին քարաքոսերով, բացի այդ, մայրամուտի արևի ճառագայթները դրան տալիս են լրացուցիչ կարմիր երանգ։

Փոքր նավով «Ոսկե դարպասի» կամարով անցնելը խոստանում է նվիրական երազանքի իրականացում։ Ժայռի հատակի մասը լցված է մետաղադրամներով, որոնք նետում են զբոսաշրջիկները։

## Պատկերասրահ


File:Золоті Ворота Карадагу.jpg|Ոսկե դարպասներ: Տեսարան նավից
File:Золоті Ворота. Карадаг.jpg|Ոսկե դարպասների կամարը
Zoloti vorota Koktebel Karadag.JPG|Ոսկե դարպասները Կարադաղի լեռներից
KaraDag03.jpg|Ոսկե դարպասները Կարադաղի լեռներից
Карадазький ПЗ 5.jpg|Տեսարան ծովից
Карадаг 01.jpg|Տեսարան ծովից



## Գրականություն
* «Ոսկե դարպասի» ուրվագծերը կարելի է տեսնել Ա.Պուշկինի «Եվգենի Օնեգին» ձեռագրի դաշտերում։ Նկարը պատրաստվել է 3 տարի անց Ղրիմի ափի երկայնքով «Մինգրելիա» նավով Թեոդոսիայից մինչև Գուրզուֆ ճանապարհորդելուց հետո ։ Սևագրության մեջ «Եվգենի Օնեգինի» (1823 թվականի հոկտեմբեր)  բանաստեղծական տան մեջ պահպանվել է ստեղծված հիշողությամբ, բայց բավական հստակ ժայռի նկարը, կանգնած ծովի մեջ, որտեղ հնարավոր չէ չճանաչել «Ոսկե դարպասները», Կարադաղը։ Բանաստեղծը տեսել է անսովոր ժայռը 1820 թվականի օգոստոսի 18-ի լույս 19-ի գիշերը։ Սև ժայռի կամարից անմիջապես ներքև` մթության մեջ, դևի մռայլ կերպար, որի շուրջը փոքր դևերը պարում են և վհուկը շտապում է փախչել։

Ակնհայտ է, որ Պուշկինի մոտ ժայռը հայտնի է եղել ինչպես «Սատանայի դարպասներ»։ Նկարի մոտ գտնվող քառյակը.


: *Ով ապրել է և խորհել, նա չի կարող*
: *Չարհամարհել իր հոգում մարդկանց;*
: *Ով զգացել է, նրան անհանգստացնում է*
: *Անդառնալի օրերի ուրվականը…*


Ծովում գտնվող ժայռի նկարը միայն բանաստեղծի լանդշաֆտային նկարներից չէ, որն ունի ապշեցուցիչ ճշգրիտ, փաստագրական և տեղագրական բնույթ։ Այն հարստացնում է հիշարժան վայրերի մասին մեր գաղափարը, որի հետ Պուշկինը կապված էր իր կյանքի ամենահետաքրքիր պահերից մեկի հետ։

* «Այնտեղ գտնվում է Սերդոլիկյան ծովախորշը, որտեղ օթուզցիները և կոկտեբելցիները գնում են սարդիոնի հետևից և որտեղ ծովն անխոնջ կերպով համալրում է թալանված սարդիոնները։ Ծովից հսկայական բարձրության վրա վեր են խոյանում ներքևից սուր, մերկ, բուսականությունից զերծ, խառնաշփոթի մեջ գտնվող իրար քիպ հարող քարաժայռեր:Եվ դուք չեք կարող նրանց վերևոից իջնել, և ներքևից նրանց չի կարելի բարձրանալ», այս տեղերի մասին գրել է Ս. Յ. Ելպատյեվսկին «Ղրիմյան շարադրանքներում»։

## Տես նաև
*Առագաստ (ժայռ)
* Իվան Կողոպտիչ (ժայռ)

## Ծանոթագրություններ

Կատեգորիա:Սև ծովի կղզիներ
Ժոան Ժորդան

**Ժոան Ժորդան** (, ), իսպանացի պրոֆեսիոնալ ֆուտբոլիստ։ Ներկայումս հանդես է գալիս Սևիլյայի կազմում։ Խաղում է կենտրոնական կիսապաշտպանի դիրքում։

## Ակումբային կարիերա
### Էսպանյոլ
Պրոֆեսիոնալ ֆուտբոլիստի կարիերան Ժորդանը սկսել է Էսպանյոլում։ 2014 թվականի օգոստոսի 21-ին նա 5 տարվա պայմանագիր կնքեց ակումբի հետ՝ տեղափոխվելով Էսպանյոլի առաջին թիմ։ Իր պրոֆեսիոնալ դեբյուտը նշեց 2014 թվականի օգոստոսի 30-ին՝ փոխարինման մտնելով Սևիլյայի դեմ խաղում։ Առաջին հանդիպումը թիմի մեկնարկային կազմում անցկացրեց 2015 թվականի հունվարի 10-ին՝ Ռեալ Մադրիդի դեմ խաղում։ Իր առաջին գոլը պրոֆեսիոնալ կարիերայում խփեց 2016 թվականի հունվարի 10-ին՝ Էյբարի դեմ խաղում։ Էսպանյոլի կազմում Ժորդանը անցկացրեց 17 հանդիպում՝ դառնալով 1 գոլի հեղինակ։

2016 թվականի հուլիսի 26-ին Ժորդանը 1 տարվա վարձավճարով միացավ Ռեալ Վալյադոլիդին։ Իր դեբյուտը ակումբի կազմում նշեց օգոստոսի 28-ին՝ Ռայո Վալեկանոյի դեմ խաղում։ Առաջին հանդիպումը թիմի ավագի թևկապով անցկացրեց հոկտեմբերի 16-ին՝ Խիմնաստիկ Տառագոնայի դեմ խաղում։ Իր առաջին գոլը խփեց նոյեմբերի 5-ին`Սևիլյա B-ի դեմ խաղում։ 2017 թվականի հունվարի 13-ին իսպանացին խփեց Կադիսի դեմ հանդիպման միակ գնդակը՝ 1-0 հաշվով հաղթանակ պարգևելով իր թիմին։ Վալյադոլիդի կազմում Ժորդանը անցկացրեց 37 հանդիպում՝ դառնալով 3 գոլի և 3 գոլային փոխանցման հեղինակ։

### Էյբար
2017 թվականի հուլիսի 13-ին Ժորդանը 3 տարվա պայմանագիր կնքեց Էյբարի հետ։ Իր դեբյուտը նշեց օգոստոսի 21-ին՝ թիմի մեկնարկային կազմում խաղադաշտ դուրս գալով Մալագայի դեմ խաղում։ Օգոստոսի 27-ին իսպանացին հեռացվեց խաղադաշտից Ատլետիկ Բիլբաոյի դեմ խաղում՝ ստանալով երկրորդ դեղին քարտը հանդիպման 90-րդ րոպեին։ Իր առաջին գոլը խփեց նոյեմբերի 5-ին՝ Ռեալ Սոսիեդադի դեմ խաղում։ Դեկտեմբերի 16-ին նա գոլի և գոլային փոխանցման հեղինակ դարձավ Վալենսիայի դեմ խաղում՝ օգնելով Էյբարին հաղթել 2-1 հաշվով։ Իր առաջին մրցաշրջանում Ժորդանը անցկացրեց 35 հանդիպում առաջնությունում՝ դառնալով 6 գոլի և 4 գոլային փոխանցման հեղինակ։

2018 թվականի նոյեմբերի 4-ին Ժորդանը գոլի և գոլային փոխանցման հեղինակ դարձավ Դեպորտիվո Ալավեսի դեմ խաղում՝ 2-1 հաշվով հաղթանակ պարգևելով Էյբարին։ 2019 թվականի հունվարի 26-ին՝ Լեգանեսի դեմ խաղում իսպանացին կրկին դարձավ գոլի և գոլային փոխանցման հեղինակ, իսկ հանդիպումն ավարտվեց 2-2 հաշվով։ Ապրիլի 14-ին նա տուգանային հարվածով գրավեց Ռեալ Սոսիեդադի դարպասը հանդիպման 85-րդ րոպեին՝ փրկելով իր թիմին պարտությունից։ Էյբարի կազմում Ժորդանը անցկացրեց 75 հանդիպում՝ դառնալով 10 գոլի և 8 գոլային փոխանցման հեղինակ։

### Սևիլյա
2019 թվականի հունիսի 27-ին Ժորդանը 4 տարվա պայմանագիր կնքեց Սևիլյայի հետ։ Ակումբը նրա համար վճարեց 14 միլիոն եվրո։ Իր դեբյուտը նշեց օգոստոսի 18-ին՝ թիմի մեկնարկային կազմում խաղադաշտ դուրս գալով Էսպանյոլի դեմ խաղում։

## Կարիերայի վիճակագրություն
### Ակումբային վիճակագրություն
*2019 թվականի օգոստոսի 20-ի դրությամբ*

## Ծանոթագրություններ

## Արտաքին հղումներ
* Ժորդանը transfermarkt-ում
* Ժորդանը soccerbase.com-ում
* Ժորդանը WhoScored.com կայքում
* Ժորդանը Սևիլյայի պաշտոնական կայքում

Կատեգորիա:Էյբարի ֆուտբոլիստներ
Կատեգորիա:Էսպանյոլի ֆուտբոլիստներ
Կատեգորիա:Իսպանացի տղամարդ ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Կատալոնիայի հավաքականի ֆուտբոլիստներ
Կատեգորիա:Ռեալ Վալյադոլիդի ֆուտբոլիստներ
Կատեգորիա:Սևիլյայի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Երկարապոչ ծովահեն որոր

**Երկարապոչ ծովահեն որոր** (*Stercorarius longicaudus*), որորների ընտանիքի երկարապոչ ծովահեն որոր տեսակ, որը հայտնի է Ամերիկայի սահմաններից դուրս։

## Ստուգաբանություն
Այս բառը ծագել է գերմաներեն *Jäger*is բառից, որը նշանակում է «որսորդ»։

[thumb|Eggs, Collection [Museum Wiesbaden]]

## Բնութագիր
thumb|left|Long-tailed jaeger in flight
Երկարապոչ ծովահեն որորների գլխի վերին մասը և պարանոցի հետևի մասը փայլուն սև են։ Կրծքավանդակը և կոկորդը սպիտակ են, մինչդեռ կոկորդը ունի թեթև դեղնավուն երանգ։ Թևերի հետևի և վերին մասերը ներկված են սև գույնով։ Բնորոշ է երկար պոչը, որից էլ առաջացել է այս տեսակի անվանումը։ Տարեց թռչունների երկարությունը մոտ 50-ից 58 սմ է (պոչով) և ունեն 220-ից 350 գ քաշ, երկարապոչ ծովահեն որորը որորների ընտանիքի ամենափոքր թռչունն է՝ 38-58 սմ (15–23 սմ), կախված սեզոնից և տարիքից։

Այս տեսակի թևերը տատանվում են 102-ից 117 սմ (40-ից 46 դյույմ), իսկ մարմնի զանգվածը՝ 230–444 գ (8.1–15,7 ունցիա)։

## Ենթատեսակներ
Առանձնացնում են երկու ենթատեսակ.
* *S. l. longicaudus* – Vieillot, 1819 թվական. տեսակ, որը հայտնաբերվել է հյուսիսային Սկանդինավիայում և Ռուսաստանում։
* *S. l. pallescens* – Løppenthin, 1932 թվական: հայտնաբերվել են արևելյան Սիբիրում, Հյուսիսային Ամերիկայի Արկտիկական մասում և Գրենլանդիայում։

## Արեալ
Երկարապոչ ծովահեն որորը բնադրում է Եվրասիայի և Հյուսիսային Ամերիկայի արկտիկական շրջաններում։ Ալյասկայի և Ռուսաստան հյուսիսում հանդիպում են ավելի քիչ, քան Արկտիկայի մնացած մասերում։ Տարածքը, որտեղ ձմեռում է երկարապոչ ծովահեն որորը, համընկնում է Ատլանտյան օվկիանոսի հարավային հատվածին և Խաղաղ օվկիանոսին։ Այդ տեսակը համեմատաբար ավելի քիչ է ագրեսիվ և գիշատիչ, քան այդ ընտանիքի այլ տեսակներ։

## Սնունդ
Երկարապոչ ծովահեն որորի սնունդը հիմնականում բաղկացած է դաշտային կրծողներից, միջատներից, թռչունների ձվերից և փոքր թռչուններից։

## Ոչնչացման սպառնալիք
Այսօր երկարապոչ ծովահեն որոր տեսակի համար ոչնչացման սպառնալիքներ չկան։

## Բազմացում
[left|thumb|Long-tailed jaeger illustration by [Johann Friedrich Naumann]]
Այս տեսակը բազմանում է Եվրասիայի և Հյուսիսային Ամերիկայի Արկտիկական բարձրություններում, որի մեծ թվով տեսակներ կա Ռուսաստանում, Ալյասկայում և Կանադայում, իսկ մնացած մասը՝ Արկտիկայի մոտ։ Այն գաղթական է, ձմեռում է Ատլանտյան օվկիանոսի հարավում և Խաղաղ օվկիանոսում։

Նրանք բույն են ունենում չոր տունդրայի կամ ավելի բարձր տարածքների վրա, որոնք դնում են երկու խայտաբղետ մոխրագույն ձվեր։ Անասնաբուծության վայրերում նրանցից կարելի է լսել ձգող և աղաղակող հնչյուններ։

## Պատկերասրահ

Պատկեր:Stercorarius longicaudus map.svg|Երկարապոչ ծովահեն որորի տարածման քարտեզ
Պատկեր:Stercorarius longicaudus2.jpg
Պատկեր:Stercorarius longicaudus MWNH 0305.JPG
Պատկեր:Stercorarius longicaudus (AM LB778-4).jpg
Պատկեր:Stercorarius-Longicaudus-From-Below.jpg
Պատկեր:Stercorarius longicaudus (Audubon).jpg


## Ծանոթագրություններ

## Արտաքին հղումներ
* Long-tailed jaeger photos at Oiseaux.net
* Ռուսաստանի ողնաշարավոր կենդանիներ։ Երկարապոչ ծովահեն որոր 

Կատեգորիա:Եվրասիայի թռչուններ
Կատեգորիա:Հյուսիսային Ամերիկայի թռչուններ
Կատեգորիա:Որորներ
Վաջիհա Սամեդովա

**Վաջիհա Ալի կըզը Սամեդովա** (, ), Ադրբեջանի նկարչության դպրոցի նշանավոր ներկայացուցիչներից մեկը, ադրբեջանցի խորհրդային նկարիչ, Արվեստի վաստակավոր գործիչ;

## Կենսագրություն
Վաջիհա Սամեդովան ծնվել է 1924 թվականի նոյեմբերի 24-ին Բաքվում։ 1939-1944 թվականներին սովորել է Ադրբեջանի Ազիմ Ազիմզադեի անվան Նկարչության պետական տեխնիկումում։ Այնուհետև սովորել է Մոսկվայի Նկարչության Ինստիտուտում։ Ավարտելուց հետո նա վերադարձավ հայրենիք։ Վաջիհա Սամեդովան նաև աշխատել է որպես մանկավարժ արվեստի քոլեջում, որտեղ նախկինում սովորել է։ Վաջիհա Սամեդովայի աշխատանքները ցուցադրվել են նաև Վիեննայում, Կահիրեում, Բեյրութում, Վարշավայում, Բեռլինում, Բուդապեշտում, Սոֆիայում և այլ քաղաքներում կազմակերպված արտասահմանյան ցուցահանդեսներում։

Սամեդովան մահացավ 1965 թվականի հոկտեմբերի 24-ին Բաքվում երկարատև հիվանդությունից։

1966 թվականի վերջին Բաքվում ՝Ադրբեջանի նկարիչների միության արվեստի սրահում, բացվեց նկարչի աշխատանքների ցուցահանդես։ Ցուցահանդեսում հավաքվել են Սամեդովայի շուրջ 200 աշխատանքներ.

## Պարգևներ
* 20px Ադրբեջանական ԽՍՀ արվեստի վաստակավոր գործիչ (1965)

## Ծանոթագրություններ

Կատեգորիա:Ադրբեջանցի նկարչուհիներ
Կատեգորիա:20-րդ դարի նկարչուհիներ
Անաստասիոս Պապուլաս

**Անաստասիոս Պապուլաս** (, ), հույն ռազմական գործիչ, գեներալ, որը ղեկավարել է հունական զորաբանակները 1919-1922 թվականների հույն-թուրքական պատերազմի ընթացքում։ Ի սկզբանե եղել է կարկառուն ռոյալիստ, սակայն ազգային սխիզմի պառակտիչ ժամանակաշրջանում աստիճանաբար սկսել է հարել Վենիզելոսյան լիբերալների քաղաքական թևին։

1935 թվականին իշխանությունների կողմից դատապարտվել է մահապատժի՝ Հունաստանի թագավորությունում հանրապետական հեղաշրջման փորձ կատարելու մեղադրանքով։

## Կենսագրություն
Ծնվել է 1857 թվականի հունվարի 1-ին Հունաստանի ծայր արևմուտքում գտնվող Մեսոլոնգիոն քաղաքում։ 1878 թվականին ծառայության է անցել Հունաստանի զինված ուժերի շարքերում։ Մասնակցել է 1897 թվականի հույն-թուրքական պատերազմին, այնուհետև նշանակվել Աթենքի ոստիկանապետ։ 1912-1913 թվականների Բալկանյան պատերազմների ժամանակ նշանակվել է 10-րդ հետևակային գնդի հրամանատար։

1917 թվականին ազատվել է բանակից՝ ազգային սխիզմի ժամանակաշրջանում որդեգրած ռոյալիստական կողմնորոշման պատճառով։ 1920 թվականի նոյեմբերին միապետական կարգերին սատարող «Միացյալ ընդդիմության» հաղթանակից հետո Պապուլոսը վերստին հրավիրվել է զինված ուժեր և նշանակվել հունական զորքերի գլխավոր հրամանատար՝ փոքրասիական արշավանքի ժամանակ (այդ պաշտոնում վերջինս փոխարինել է Լեոնիդաս Պարասկևոպուլոսին)։ Պապուլասի հրամանատարության ներքո Հունաստանի զինուժը 1921 թվականի գարնանը ձախողել է Ինյոնյուի ուղղությամբ երկու գրոհները, ինչպես նաև ջլատվել Աֆիոնքարահիսար-Էսքիշեհիրիի և Սաքարայի ճակատամարտերում։

1922 թվականի մայիսի 19-ին կառավարության հետ ունեցած տարաձայնության պատճառով Պապուլասը ազատվել է աշխատանքում և ավարտել իր ակտիվ զինվորական կարիերան։

1922 թվականին՝ պատերազմի ավարտից անմիջապես հետո, Պապուլասը դարձել է միապետական ուժերի հակառակորդ և Էլեֆթերիոս Վենիզելոսի գլխավորած հանրապետական շարժման աջակից։ 1935 թվականի մարտին մասնակցել է Վենիզելոսի գլխավորած հանրապետական հեղաշրջման փորձին, որի ձախողումից հետո նույն թվականի ապրիլի 24-ին Աթենքում ենթարկվել է մահապատժի՝ դավաճանության մեղադրանքով։

## Ծանոթագրություններ

Կատեգորիա:Բալկանյան պատերազմների մասնակիցներ
Կատեգորիա:Թուրքիայի անկախության պատերազմ
Կատեգորիա:Հույն ռազմական գործիչներ
Կատեգորիա:Հույն-թուրքական պատերազմի (1919-1922) մասնակիցներ
Կատեգորիա:Մահապատժի ենթարկված քաղաքական գործիչներ
Եվրոպական գավաթ 1985–86

**Եվրոպական գավաթ 1985–86** Եվրոպական գավաթի 31-րդ մրցաշրջանն էր, որում հաղթեց Ստյաուան՝ եզրափակչում պարտության մատնելով Բարսելոնաին հետխաղյա 11 մետրանոցներով (2-0), հանդիպման հիմնական և լրացուցիչ ժամանակներն ավարտվել էին 0–0 հաշվով։
Եզրափակիչը կայացավ Սևիլյայի Ռամոն Սանչես Պիսխուան մարզադաշտում 1986 թվականի մայիսի 7-ին, խաղը դիտում էին 70 000  հանդիսական։

Սա Եվրոպական գավաթի առաջին նվաճումն էր արևելաեվրաոպական ակումբի կողմից։ Այս տարվա մրցաշրջանում չէին մասնակցում անգլիական ակումբներ, քանի որ նախորդ տարվա եզրափակիչի նախորդ օրը տեղի էր ունեցել միջադեպ, որի պատճառով նրանց արգելվել էր մասնակցությունը ՈՒԵՔԱ-ի կողմից։

Գործող չեմպիոն Յուվենտուսը դուրս մնաց մրցաշարից քառորդ եզրափակիչում, պարտվելով Բարսելոնային։

## Ծանոթագրություններ

## Տես նաև
* ՈՒԵՖԱ
* ՈՒԵՖԱ Չեմպիոնների Լիգա

## Արտաքին հղումներ
*Եվրոպական գավաթի արդյունքները Rec.Sport.Soccer վիճակագրություն հիմնադրոմում
*1985–86 Եվրոպական գավաթ - արդյունքներ (արխիվ)
* Բոլոր գոլ խփողները 1985–86 Եվրոպական գավաթի մրցաշարում (բացառությամբ նախնական շրջանը) protocols UEFA

Կատեգորիա:ՈՒԵՖԱ Չեմպիոնների Լիգայի մրցաշրջաններ
Կատեգորիա:1986 ֆուտբոլում
Կատեգորիա:1985 ֆուտբոլում
Գաբո բիձու շերամապահությունը

«**Գաբո բիձու շերամապահությունը**», Հովհաննես Թումանյանի պատմվածքներից։

## Պատմություն
Այս ստեղծագործության գրման տարեթիվը հայտնի չէ։

Առաջին անգամ տպագրվել է 1899 թվականի ապրիլի 18-ին Թիֆլիսում լույս տեսած «Տարազ» շաբաթաթերթի № 14-ում ( էջ 344), այնուհետև՝ 1914 թվականին «Լուսաբեր» դասագրքում (5-րդ տարի, էջ 151-152), 1917 թվականին՝ «Լուսաբեր» դասագրքում (151-152), ապա, Երևանում՝ 1940-1959 թվականներին լույս տեսած Հովհաննես Թումանյանի երկերի ժողովածուի գիտական հրատարակության երրորդ հատորում (էջ 56-57)։

Ինքնագիրը չի պահպանվել։

Տպագրվել է 1917 թվականին՝ «Լուսաբեր» դասագրքից։

## Ծանոթագրություններ

## Արտաքին հղումներ
* «Գաբո բիձու շերամապահությունը» պատմվածքի աուդիոտարբերակը 

Կատեգորիա:Հովհաննես Թումանյանի պատմվածքներ
Կատեգորիա:Պատմվածքներ
Եվրոպական գավաթ 1986–87

**Եվրոպական գավաթ 1986–87** Եվրոպական գավաթի 32-րդ մրցաշրջանն էր, որում հաղթեց Պորտուն՝ եզրափակչում պարտության մատնելով Բավարիաին 2–1 հաշվով։
Եզրափակիչը կայացավ Վիեննայի Էռնստ Հապպել մարզադաշտում 1987 թվականի մայիսի 27-ին, խաղը դիտում էին 57 500 հանդիսական։

Գործող չեմպիոն Ստյաուան դուրս մնաց մրցաշարից երկրորդ տուրում, պարտվելով Անդերլեխտին։

## Ծանոթագրություններ

## Տես նաև
* ՈՒԵՖԱ
* ՈՒԵՖԱ Չեմպիոնների Լիգա

## Արտաքին հղումներ
*Եվրոպական գավաթի արդյունքները Rec.Sport.Soccer վիճակագրություն հիմնադրոմում
*1986–87 Եվրոպական գավաթ - արդյունքներ (արխիվ)
* Բոլոր գոլ խփողները 1986–87 Եվրոպական գավաթի մրցաշարում (բացառությամբ նախնական շրջանը) protocols UEFA

Կատեգորիա:ՈՒԵՖԱ Չեմպիոնների Լիգայի մրցաշրջաններ
Կատեգորիա:1986 ֆուտբոլում
Կատեգորիա:1987 ֆուտբոլում
Երկու հայր

«**Երկու հայր**», Հովհաննես Թումանյանի պատմվածքներից։

## Պատմություն
Ստեղծագործության գրման տարեթիվը հայտնի չէ։

Առաջին անգամ տպագրվել է 1907 թվականի նոյեմբերի 6-ին՝ Թիֆլիսում լույս տեսած «Նոր ալիք» թերթի №  5-ում, այնուհետև՝ Երևանում՝ 1940-1959 թվականներին լույս տեսած Հովհաննես Թումանյանի երկերի ժողովածուի երրորդ հատորում (էջ 60-61)։

Ինքնագիրը չի պահպանվել։ Լիսիցյանների ընտանեկան արխիվում պահվում է սույն պատմվածքի՝ ուրիշի ձեռքով արտագրված օրինակը՝ հեղինակի մատիտագիր ուղղումներով, որն, ըստ երևույթին, կատարվել է նյութը երեխաներին ավելի մատչելի դարձնելու նպատակով։

Հովհաննես Թումանյանի երկերի լիակատար ժողովածուի 5-րդ հատորում տպագրվել է «Նոր ալիք» թերթից։

## Ծանոթագրություններ

Կատեգորիա:Հովհաննես Թումանյանի պատմվածքներ
Շվեդիայի ազգային օր

**Շվեդիայի ազգային օր** կամ  **Շվեդիայի դրոշի օր** ( կամ *svenska flaggans dag*), Շվեդիայում նշվում է ամեն տարի հունիսի 6-ին։ Տոնը սահմանվել է Ռիկսդագի (շվեդական խորհրդարան) կողմից 1983 թվականին, մինչ այդ այն նշվում էր, որպես Շվեդիայի դրոշի օր։

## Պատմություն
Ժամանակակից Շվեդիայի հիմնադիրները  առաջարկեցին հավերժացնել 1523 թվականին թագավոր Գուստավ I Վազայի ընտրության ամսաթիվը, իսկ 1910-ական թվականներից տոնն ավանդաբար նշվում է Ստոկհոլմի օլիմպիական մարզադաշտում։

Սակայն մի քանի տասնամյակ այս ամսաթիվը չի համարվել ազգային տոն։ 1523 թվականի հունիսի 6-ին Կալմարյան միությունը կազմալուծվեց, և ավարտվեց Դանիայի գահակալությունը, այսինքն այդ օրը Շվեդիան անկախություն ձեռք բերեց։ Բայց այս իրադարձությունները տեղի էին ունեցել բավականին վաղ ժամանակներում և բավարար նշանակություն չունեին հասարակական գիտակցության համար։ 2005 թվականին տոնի օրը դարձավ ոչ աշխատանքային, որի փոխարեն աշխատանքային դարձավ Սուրբ  Հոգու օրը։ Դա նվազեցրեց ոչ աշխատանքային օրերի ընդհանուր քանակը տարվա ընթացքում, քանի որ հունիսի 6-ը երբեմն համընկնում էր հանգստյան օրերի հետ, մինչդեռ Սուրբ Հոգու օրը միշտ նշվում էր երկուշաբթի օրը (և Շվեդիայում այն կոչվում էր «Երրորդության  երկուշաբթի»)։ Կառավարության այս որոշումը դժգոհություն առաջացրեց բազմաթիվ արհմիությունների մոտ։ Հետագայում այդ հարցը լուծվեց, շվեդներին տրվեց ութ ոչ աշխատանքային ժամ, որը նրանք կարող էին օգտագործել ցանկացած օր։

## Իրադարձություններ
Հունիսի 6-ին Շվեդիայի պատմության մեջ տեղի ունեցած իրադարձություններ`          
* 1523 - Գուստավ I Վազան ընտրվեց Շվեդիայի թագավոր, ինչը նշանավորվեց Կալմարյան միությանի փլուզմամբ։
* 1654 - Կառլ Գուստավը ժառանգեց Շվեդիայի գահը թագուհի Քրիստինայի հրաժարականից հետո։    
* 1809 - Կառավարական նոր ապարատը շվեդական ազնվականությանը վերադարձրեց քաղաքական իշխանությունը։   
* 1857 - Սոֆիա Նասաուացին ամուսնացավ Շվեդիայի և Նորվեգիայի թագավոր Օսկար II-ի հետ։
* 1974 - Կառավարությունը Շվեդիան հռչակեց սահմանադրական միապետություն, որը ղեկավարվում էր խորհրդարանի կողմից։   
1523 և 1809 թվականների իրադարձությունները համարվում են ամենակարևորները. առաջինը Կալմարյան միությունից հետո Շվեդիայի պետության անկախության վերականգնումը, երկրորդը՝ կառավարման նոր համակարգի ստեղծումը, որը գոյություն ունեցավ մինչև 1970-ական թվականները։

## Պատկերասրահ

Carl XVI Gustaf och Silvia på Skansen 2009.jpg|Կառլ XVI Գուստաֆը և Սիլվիա թագուհին Սկանսենում 2009 թվականին
Kronprinsessan Victoria i Sundsvall 20060606.jpg|Շվեդիայի թագաժառանգ արքայադուստր Վիկտորիան 2006 թվականի ազգային օրվա տոնակատարության ժամանակ
Medaljutdelning Nationaldagen 2012.JPG|ՄԱԿ-ի շվեդ զինծառայողները 2012 թվականի Ազգային օրվա տոնակատարության ժամանակ պարգևատրվում են մեդալներով
Swedish folk music with dancing.jpg|2007 թվականի Ազգային օրվա առթիվ Ստոկհոլմի քաղաքապետարանում համույթը նվագում է շվեդական երաժշտություն, որն ուղեկցվում է ավանդական ժողովրդական պարերով
Filippa Reinfeldt och Fredrik Reinfeldt under nationaldagsfirande vid Skansen 2009.jpg|Ֆիլիպպա և Ֆրեդրիկ Ռայնֆելդտները 2019 թվականին Սկանսենում Ազգային տոնի տոնակատարության ժամանակ


## Ծանոթագրություններ

Կատեգորիա:Շվեդիայի տոներ
Կատեգորիա:Շվեդիայի մշակույթ
Կատեգորիա:Շվեդիայի հասարակություն
Կատեգորիա:Ազգային օրեր
Եվրոպական գավաթ 1988–89

**Եվրոպական գավաթ 1988–89** Եվրոպական գավաթի 34-րդ մրցաշրջանն էր, որում հաղթեց Միլանը՝ եզրափակչում պարտության մատնելով Ստյաուային 4–0 հաշվով։ 
Եզրափակիչը կայացավ Բարսելոնայի Կամպ Նոու մարզադաշտում 1989 թվականի մայիսի 24-ին, խաղը դիտում էին 97 000 հանդիսական։

Գործող չեմպիոն Էյնդհովենը դուրս մնաց մրցաշարից քառորդ եզրափակիչում, պարտվելով Ռեալ Մադրիդին։

## Ծանոթագրություններ

## Տես նաև
* ՈՒԵՖԱ
* ՈՒԵՖԱ Չեմպիոնների Լիգա

## Արտաքին հղումներ
*Եվրոպական գավաթի արդյունքները Rec.Sport.Soccer վիճակագրություն հիմնադրոմում
*1988–89 Եվրոպական գավաթ - արդյունքներ (արխիվ)
* Բոլոր գոլ խփողները 1988–89 Եվրոպական գավաթի մրցաշարում (բացառությամբ նախնական շրջանը) protocols UEFA

Կատեգորիա:ՈՒԵՖԱ Չեմպիոնների Լիգայի մրցաշրջաններ
Կատեգորիա:1988 ֆուտբոլում
Կատեգորիա:1989 ֆուտբոլում
Սովի ժամանակից

«**Սովի ժամանակից**», Հովհաննես Թումանյանի պատմվածքներից՝ գրված 1893 թվականին։

## Պատմություն
Պատմվածքն առաջին անգամ տպագրվել է 1893 թվականին «Մուրճ» ամսագրի № 5-ում (էջ 741-749), որտեղ ցանկում, վերնագրի դիմաց գրված է «զրույց», այնուհետև՝ 1940-1959 թվականներին Երևանում լույս տեսած Հովհաննես Թումանյանի երկերի ժողովածուի գիտական հրատարակության երրորդ հատորում (էջ 9-14)։

Ինքնագիրը չի պահպանվել։

Թումանյանն այս պատմվածքը գրել է 1892 թվականին։ Նույն թվականին Ան․ Աբովյանին ուղղված նամակում, որը գրվել է մարտի 24-ին, գրել է․ «*Այսօր առավոտյան գրասնյակն եկա և մենակ լինելով մի սորումը վեց թերթից մի վեպ գրեցի, առանց ստորակետ դնելու։ Այս վեպիկը պատմում է «Գյուղացու ձախորդությունը»»*։ Նամակի ծանոթագրողներն իրավացիորեն նկատել են, որ խոսքը «Սովի ժամանակից» պատմվածքի մասին է։

Հովհաննես Թումանյանի երկերի լիակատար ժողովածուի 5-րդ հատորում տպագրվել է «Մուրճ» ամսագրից։

## Ծանոթագրություններ

Կատեգորիա:1893 գրականությունում
Կատեգորիա:Հովհաննես Թումանյանի պատմվածքներ
Եվրոպական գավաթ 1987–88

**Եվրոպական գավաթ 1987–88** Եվրոպական գավաթի 33-րդ մրցաշրջանն էր, որում հաղթեց Պորտուն՝ եզրափակչում պարտության մատնելով Բենֆիկային հետխաղյա 11 մետրանոցներով (6-5), հանդիպման հիմնական և լրացուցիչ ժամանակներն ավարտվել էին 0–0 հաշվով։ 
Եզրափակիչը կայացավ Շտուտգարտի Մերսեդես-Բենց Արենա մարզադաշտում 1988 թվականի մայիսի 25-ին, խաղը դիտում էին 68 000 հանդիսական։

Գործող չեմպիոն Պորտուն դուրս մնաց մրցաշարից երկրորդ տուրում, պարտվելով Ռեալ Մադրիդին։

## Ծանոթագրություններ

## Տես նաև
* ՈՒԵՖԱ
* ՈՒԵՖԱ Չեմպիոնների Լիգա

## Արտաքին հղումներ
*Եվրոպական գավաթի արդյունքները Rec.Sport.Soccer վիճակագրություն հիմնադրոմում
*1987–88 Եվրոպական գավաթ - արդյունքներ (արխիվ)
* Բոլոր գոլ խփողները 1987–88 Եվրոպական գավաթի մրցաշարում (բացառությամբ նախնական շրջանը) protocols UEFA

Կատեգորիա:ՈՒԵՖԱ Չեմպիոնների Լիգայի մրցաշրջաններ
Կատեգորիա:1988 ֆուտբոլում
Կատեգորիա:1987 ֆուտբոլում
Շուկա Նորմանդիայում

**Շուկա Նորմանդիայում**, ֆրանսիացի նկարիչ Թեոդոր Ռուսոյի նկարը՝ Էրմիտաժի հավաքածուից։

Նկարում պատկերված են փոքրիկ նորմանդական քաղաքի մի քանի տներ և նրանց շուրջ ծածկերով վաճառասեղաններ։ Երևում է վաճառականների և գնորդների մի քանի կերպար։ Աջ կողմի ներքևում նկարչի ստորագրությունն է՝ *T. Rousseau*։

Կտավը նկարվել է 1830-ական թվականներին, այն ժամանակ, երբ Ռուսոն ծանոթացել էր Ջոն Կոնստեբլի հետ և գտնվում էր նրա ստեղծագործության ազդեցության տակ։ Էրմիտաժում ֆրանսիական գեղանկարչության հավաքածուի գիտական կատալոգի կազմող Վ․ Ն․ Բերեզինը կարծում է, որ հենց այս նկարում է ամենաշատը զգացվում Կոնստեբլի ազդեցությունը Ռուսոյի վրա․ վրձնախազեր դնելու բնավորությունը, կերպարների գնահատումն ու ընդհանուր կոլորիտը հստակորեն հիշեցնում են անգլիացի նկարչի ստեղծագործությունը։

Մոտավորպես 1856 թվականին նկարը գնվել է դուքս Կուշելև-Բեզբորոդկոյի կողմից։ Նրա մահից հետո նկարը, ինչպես նաև Կուշելև-Բեզբորոդկոյի հավաքածուի բոլոր ստեղծագործությունները դուքսի կտակով փոխանցվել են Ռուսաստանի գեղարվեստի ակադեմիայի թանգարանին և այնտեղ մտել է հատուկ Կուշելևյան պատկերասրահի կազմի մեջ, իսկ 1868 թվականի պատկերասրահային կատալոգում հաշվառված է «Էտյուդ բնությունից » անվամբ և թվագրված է 1855 թվականով։ Այս թվագրումը սխալ է, քանի որ 1850-ական թվականներին նկարիչը գրեթե ամբողջ ժամանակ գտնվել է Բարբիզոնայում՝ բացառությամբ Փարիզ կատարած կարճ այցելությունների։ Իսկ 1830-ական թվականներին նա մի քանի անգամ գնացել է Նորմանդիա, որտեղ 1832 թվականին ծանոթացել է Կոնստեբլի հետ։ 1922 թվականին նկարը փոխանցվել է Էրմիտաժին։ Ցուցադրվում է Գլխավոր շտաբի շենքում՝ Բարբիզոնական դպրոցի դահլիճում։

Էրմիտաժի արևմտաեվրոպական գեղարվեստական ստեղծագործության բաժնի հիմնական գիտաշխատող և արվեստագիտության դոկտոր Կոստենևիչը 19-րդ դարից մինչև 20-րդ դարի սկզբի ֆրանսիական արվեստի մասին պատմող իր ակնարկում գնահատել է նկարը․

## Ծանոթագրություններ

Կատեգորիա:Նկարներ այբբենական կարգով
Կատեգորիա:1830 նկարներ
Կատեգորիա:Էրմիտաժի նկարներ
Կատեգորիա:Բնանկարներ
Կատեգորիա:Թեոդոր Ռուսոյի նկարներ
Աղվամազ

**Աղվամազ**,  ընտանի և վայրի թռչունների խիստ կարճացած կոթունով, երկար, փափուկ և իրար չմիահյուսված թելերով փետուրների տարատեսակ կամ ոչխարների, այծերի, ուղտերի, ճագարների և մորթատու գազանների մազածածկույթի ատորին մասի առավել բարակ, երբեմն ալիքաձև ոլորված մազեր։

## Նկարագրություն
Աղվամազը գտնվում է սահմանային փետուրների տակ։ Ոչխարի աղվամազի բարակությունը 15-25 մկմ է, մանելիս ստանում են բարակ և ամուր մանվածք, որից էլ պատրաստում  են բրդյա գործվածքներ։ Նրբագեղ ոչխարների, այծերի և ճագարների աղվամազատու ցեղերի բրդածածկը կազմված է աղվամազից։ Արժեքավոր աղվամազի բարակությունը 14-19 մկմ է, իսկ գզվածքը՝ տարեկան 260-300 գ։ Ուղտի աղվամազի բարակությունը 16-20 մկմ, իսկ ճագարինը՝ 15-20 մկմ։

## Կիրառություն
Սագից տարեկան ստանում են միջինը 45 գ աղվամազ, բադից՝ 25գ, իսկ հավից՝ 15գ։ Օգտագործում են բարձեր, փետրաներքնակներ, վերմակներ և ննջապարկեր պատրաստելու համար։ Արժեքավոր հատկություններ ունի ջրլող թռչունների, հատկապես այդերուկի սպիտակ աղվամազը։ Աղվամազ ստանում են կենդանիներին տարեկան 1-2 անգամ խուզելով, սանրելով և փետրաթափության և մազափոխության շրջանում փետրահանումով։ Այծերի անգորյան, օրենբուրգյան և բաշկիրյան աղվամազատու ցեղերից ստանում են արժեքավոր աղվամազ։ Այծի սպիտակ աղվամազից գործում են ցանցկեն գլխաշորեր, իսկ օրենբուրգյան այծի աղվամազից՝ հոծ գլխաշորեր։ Ուղտի աղվամազից ստանում են փափուկ բուրդ, որից գործում են սվիտերներ և ձեռնոցներ։ Ճագարի աղվամազից, որը ստանում են աղվամազատու ցեղերից 2-2,5 ամսականում սանրելով կամ պոկելով, պատրաստում են գործվածքեղեն։ Խուզելուց կամ մազահանելուց հետո աղվամազը լվանում են, չորացնում, տեսակավորում, փաթեթավորում և ուղարկում արդյունաբերական ձեռնարկություններ։ Մթերավորումը, մշակումը և բեռնումն իրականացվում է անասնաբուժասանիտարական հսկողությամբ։

## Ծանոթագրություններ

Կատեգորիա:Գյուղատնտեսություն
Կատեգորիա:Կենդանիների անատոմիա
Եվրոպական գավաթ 1989–90

**Եվրոպական գավաթ 1989–90** Եվրոպական գավաթի 35-րդ մրցաշրջանն էր, որում հաղթեց Միլանը՝ եզրափակչում պարտության մատնելով Բենֆիկային 1–0 հաշվով։ 
Եզրափակիչը կայացավ Վիեննայի Էռնստ Հապպել մարզադաշտում 1990 թվականի մայիսի 23-ին, խաղը դիտում էին 57 558 հանդիսական։

Միլանը այդ տարին հաղթելով մրցաշարում վերջին ակումբն էր, որ կարողացավ պաշտպանել տիտղոսը հաջորդ տարի, մինչ դա չկրկնեց Ռեալ Մադրիդը 2017 թվականին։

## Ծանոթագրություններ

## Տես նաև
* ՈՒԵՖԱ
* ՈՒԵՖԱ Չեմպիոնների Լիգա

## Արտաքին հղումներ
*Եվրոպական գավաթի արդյունքները Rec.Sport.Soccer վիճակագրություն հիմնադրոմում
*1989–90 Եվրոպական գավաթ - արդյունքներ (արխիվ)
* Բոլոր գոլ խփողները 1989–90 Եվրոպական գավաթի մրցաշարում (բացառությամբ նախնական շրջանը) protocols UEFA

Կատեգորիա:ՈՒԵՖԱ Չեմպիոնների Լիգայի մրցաշրջաններ
Կատեգորիա:1990 ֆուտբոլում
Կատեգորիա:1989 ֆուտբոլում
Եվրոպական գավաթ 1990–91

**Եվրոպական գավաթ 1990–91** Եվրոպական գավաթի 36-րդ մրցաշրջանն էր, որում հաղթեց Ցրվենա Զվեզդան՝ եզրափակչում պարտության մատնելով Օլիմպիկին հետխաղյա 11 մետրանոցներով (5-3), հանդիպման հիմնական և լրացուցիչ ժամանակներն ավարտվել էին 0–0 հաշվով։ 
Եզրափակիչը կայացավ Բարիի Սան Նիկոլա մարզադաշտում 1991 թվականի մայիսի 23-ին, խաղը դիտում էին 56 000 հանդիսական։

Գործող չեմպիոն Միլանը դուրս մնաց մրցաշարից քառորդ եզրափակիչում, պարտվելով Օլիմպիկին։

## Ծանոթագրություններ

## Տես նաև
* ՈՒԵՖԱ
* ՈՒԵՖԱ Չեմպիոնների Լիգա

## Արտաքին հղումներ
*Եվրոպական գավաթի արդյունքները Rec.Sport.Soccer վիճակագրություն հիմնադրոմում
*1990–91 Եվրոպական գավաթ - արդյունքներ (արխիվ)
* Բոլոր գոլ խփողները 1990–91 Եվրոպական գավաթի մրցաշարում (բացառությամբ նախնական շրջանը) protocols UEFA

Կատեգորիա:ՈՒԵՖԱ Չեմպիոնների Լիգայի մրցաշրջաններ
Կատեգորիա:1990 ֆուտբոլում
Կատեգորիա:1991 ֆուտբոլում
Եվգենի Շվեդացի

**Արքայազն Եվգենի Նապոլեոն Նիկոլայ** (, ), Ներքեի դուքս, Շվեդիայի թագավոր Օսկար 2-րդի և նրա կին Սոֆիայի չորրորդ և կրտսեր որդին։ 1894 թվականից Անդրեաս առաքյալի շքանշանի, իսկ 1904 թվականի հունվարի 21-ից՝ Նորվեգական առյուծ շքանշանի ասպետ է։ Հայտնի է նաև որպես գեղանկարիչ, արվեստասեր և մեկենաս։

## Կենսագրություն և արվեստ
Մասնավոր միջին կրթությունն ստանալուց հետո արքայազն Եվգենին 1885-1886 թվականներին Ուփսալայում՝ Վիլհելմ ֆոն Գեգերֆելդիի մոտ, ուսանել է գեղանկարչություն։ Այնուհետև՝ 1887-1889 թվականներին, Փարիզում աշակերտել է Լեոն Բոննային, Ալֆրեդ Ռոլ Ֆիլիպին, Անրի Ժերվեին, Պիեռ Պյուվի դը Շավանին:thumb|left|216x216px|Կվաստմակարբակեն (), Եվգենի արքայզնի թանգարանը Վալդեմարսուդեում|link=Special:FilePath/Prins_Eugen_Kvastmakarbacken.jpg

Վերադառնալով Շվեդիա՝ իրեն ամբողջովին նվիրել է բնանկարչությանը։ Աշխատանքների մեծ մասը ոճով մոտ է իմպրեսիոնիզմին։ Սթոքհոլմից հարավ գտնվող Տյուրեսոյում, Էրգորդենում (Վեստերգյոտլանդ, իսկ 1930-ական թվականներից՝ Շվեդիայի հյուսիսում գտնվող Սկոնե նահանգի Էստերլեն բնակավայրում ամառային հանգստի ժամանակ արքայազն Եվգենին նկարել է բնապատկերներ՝ Սյոդերմանլենդի, Սթոքհոլմի և Մելարեն լճի տեսարաններով։

Արքայազն Եվգենին հայտնի է ոչ միայն որպես 19-րդ դարի վերջի և 20-րդ դարասկզբի խոշորագույն շվեդ բնանկարիչներից մեկը, այլև որպես մոնումենտալ գեղանկարչության վարպետ։ Նրա հայտնի ստեղծագործություններից են՝ «*Քաղաքը ջրի վրա*» (1917-1922)՝ Ստոկհոլմի քաղաքապետարանում, «*Սպիտակ գիշեր*» (1899), «*Ամառ*» (1904)՝ Ստոկհոլմի Նորայի դպրոցում (), ինչպես նաև «Կիրունայի եկեղեցու սեղանի բեմը» որմնանկարները։

1899 թվականին նա այգի և դղյակ է գնել Վալդեմարսուդեում ()՝ Սթոքհոլմի Յուրգորդեն կղզում։ 1905 թվականին ճարտարապետ Ֆերդինանդ Բոբերգի նախագծով (մոդեռն ոճով) այնտեղ կառուցել է իր ոստանը։ Տունը և արվեստի գործերի իր հավաքածուն արքայազնը կտակել է Շվեդիային։ Այժմ այն թանգարան է, որտեղ գտնվում է արքայազնի բնակարանը և 19-20-րդ դարերի շվեդական բնանկարչության լայն հավաքածու, որը ներառում է 3000 կտավ և Եվգենի արքայազնի գրաֆիկական ստեղծագործությունները։

Եվգենի արքայազնի աշխատանքները ցուցադրված են Շվեդիայի գլխավոր նկարչական միություններում, այդ թվում՝ Ստոկհոլմի ազգային թանգարանում և Գյոթեբորգի գեղարվեստական թանգարանում։

1945 թվականին՝ արքայազնի 80-ամյակի առթիվ, ստեղծվեց բարձր գեղարվեստական նվաճումների համար տրվող Արքայազն Եվգենիի մեդալը։

## Ծանոթագրություններ

## Գրականություն
* *Hans Henrik Brummer*. Prins Eugen. Minnet av ett landskap. — Stockholm, 1998.

## Արտաքին հղումներ
* Արքայազն Եվգենիի կյանքի և արվեստի նպատակները և դրանց կապը շվեդական մշակույթի զարգացման ընդհանուր միտումների հետ, Օ. Ե. Եգորշևա 

Կատեգորիա:Շվեդ իշխաններ
Կատեգորիա:Շվեդ նկարիչներ
Կատեգորիա:Շվեդիայի գիտությունների թագավորական ակադեմիայի անդամներ
Կատեգորիա:Ուփսալայի համալսարանի շրջանավարտներ
Գագարինիտ

**Գագարինիտ (Գագարինիտ-(Y)),** հազվագյուտ միներալ, նատրիումի, կալցիումի և իտրիումի ֆտորիդ։

## Ընդհանուր նկարագրություն
Վեցանկյուն սինգոնիա։ Ձևավորում է անկատար տեսքի և կրիպտոկրոստալային ագրեգատների փոքրիկ պրիզմատիկ բյուրեղներ։ Գագարինիտը հազվագյուտ հանքանյութ է, որը հայտնաբերվել է հիմնականում ալբիտացված գրանիտային պեգմատիտներում և սիենիտներում։ Այն առաջին անգամ հայտնաբերվել է 1958 թվականին Ա.Վ. Ստեփանովի կողմից Ղազախստանի ԽՍՀ գրանիտային զանգվածներից մեկում, որն առաջին անգամ նկարագրվել է 1961 թվականին նրա և Է.Ա. Սեվերովի կողմից, և անվանվել է առաջին տիեզերագնաց Յուրի Ալեքսեևիչ Գագարինի անունով։

Ներկայացված է Երկրաբանական պետական թանգարանի ցուցահանդեսում։

Բացի գագարինիտ-(Y)-ից, 2010 թվականին հաստատվեց նաև գագարինիտ-(Ce)-ն, նրանք տարբերվում են վերջածանցներով,  Լևինսոնի որակավորմամբ՝ համապատասխանաբար ցույց տալով  դրանց մեջ եղած իտրիումի և ցերիումի գերակշռությունը։

## Ծանոթագրություններ

## Արտաքին հղումներ
www.mindat.org

Կատեգորիա:Նատրիումի միներալներ
Կատեգորիա:Կալցիումի միներալներ
Կատեգորիա:Իտրիումի միներալներ
Կատեգորիա:Միներալներ
Բաչատանգո

**Բաչատանգո** () դոմինիկյան բաչատայի և արգենտինական տանգոյի միաձուլումից առաջացած ժամանակակից պարային ոճ։ Պարը բնութագրվում է ազդրի և մարմնի զգայական շարժումներով։ Պարային զույգերը պարում են փակ դիրքում, որտեղ կնոջ աջ ազդրը հպվում է տղամարդու աջ ազդրին, միաժամանակ օգտագործելով լատինական ոճի պարերին բնորոշ ձեռքի դիրքեր։

## Ծագում
Բաչատա երաժշտության ճանաչմանը զուգահեռ աշխարհի տարբեր ծայրերում պարողները հիմնվել էին բաչատայի ռոմանտիկ կողմի վրա՝ արտահայտելով իրենց կիրքը նոր եղանակներով։ 2002 թվականին, երբ բաչատան սկսեցին հեռարձակել ռադիոյով ամբողջ աշխարհում, պարողները սովորեցին պարի հիմնական չորս քայլերը և սկսեցին մշակել՝ կարծելով, որ կարտահայտեն իրենց կիրքը։

Մոտ 2005 թվականին բաչատան խառնվում է տանգոյի հետ՝ ստեղծելով երաժշտության և պարի նոր ոճ՝ բաչատանգո։ Դեռևս 1981 թվականից ի վեր Գրեյս Ջոնսի «I've seen that face before»-ը` Աստոր Պիացոլայի «libertango» երգի նոր տարբերակը, համարվում էր բաչատանգոյի առաջին տարբերակը։ Չնայած, որ պարային ոճն օգտագործում է բաչատա երաժշտություն, այն հազվադեպ է պարվում բաչատա պարողների և արգենտինական տանգոյի պարողների շրջանում, ինչպես նաև Դոմինիկյան Հանրապետությունում։ Ոճի արագ առաջընթացով այն այժմ պարում են բաչատայի մրցումներում ամբողջ աշխարհով։

Լատինական պարային ստուդիաներից շատերը և փառատոները առաջարկում են բաչատանգոյի հավաքույթներ։ ԱՄՆ-ի հարավ-արևելքում, Ատլանտա Բաչատա փառատոնը և *Unity of Dance Festival*-ը Օռլանդո քաղաքում, Ֆլորիդա, առաջարկում են բաչատանգոյի հավաքույթներ։

## Տես նաև
* Բաչատա պար
* Բաչատա
* Արգենտինական տանգո
* Տանգո

## Ծանոթագրություններ

## Արտաքին հղումներ
* Review about Latin Dance Festival

Կատեգորիա:Պարեր
Կատեգորիա:Տանգո
Հիսուս Քրիստոսի արձան (Հավանա)

**Քրիստոսը Հավանայում** (), Հիսուս Քրիստոսի արձանը Կուբայի մայրաքաղաք Հավանայում։ Տեղակայված է բլրի վրա՝ Հավանայի ծովախորշի մոտ։ Հեղինակը Խիլմա Մադերան () է։ Արձանը ստեղծվել է 1958 թվականին։

## Նկարագիր
Քրիստոսի արձանը պատրաստած է Կարարայի սպիտակ մարմարից։ Բարձրությունը 20 մետր է, որից 3 մետրը պատվանդանն է։ Ընդհանուր զանգվածը 320 տոննա է։ Արձանը կերտվել է մարմարե 67 կտորից, որոնք բերվել են Իտալիայից։ Ի դեպ, քարերն անձամբ օծել է Պիոս XII Հռոմի Պապը։

Հիսուս Քրիստոսի աջ ձեռքը վեր է բարձրացած, իսկ ձախը՝ կրծքի մոտ է։ Արձանի դեմքն ուղղված է դեպի քաղաքը։

Արձանը գտնվում է Հավանայի արվարձան Կասաբլանկայում։ Բացումը տեղի է ունեցել 1958 թվականի դեկտեմբերի 24-ին։ Այն տեղադրվել է Ֆիդել Կաստրոյի իշխանության գալուց 8 օր առաջ։ Տեղադրման հենց առաջին օրը կայծակը հարվածել և վնասել էր արձանը, որից հետո այն վերականգնել են։

Արձանը գտնվում է ծովի մակարդակից 51 մետր բարձրության բլրակի վրա, այդ պատճառով էլ երևում է քաղաքի զանազան կողմերից։ Արձանի մոտից էլ բացվում է տեսարան դեպի Հավանան։

Իտալիայում աշխատելու ժամանակ Մադերան Կարարայի քաղաքապետ Ֆիլիպո Մարտինելիի խնդրանքով կերտել է արձանի ձեռքերի կրկնօրինակը, որոնք հետագայում քաղաքապետը նվիրել է Երևանին։ Հասնելով Երևան` քանդակագործ Արա Հարությունյանի կողմից ձեռքերը նոր հորինվածք ստացան և տեղադրվեցին Երևանի Օղակաձև զբոսայգում՝ «Բարեկամության ձեռքեր» անվամբ։

## Տես նաև
* Հիսուս Քրիստոսի արձանը Բրազիլիայում
* Հիսուս Քրիստոսի արձանը Լեհաստանում
* Հիսուս Քրիստոսի արձանը Սիրիայում
* Քրիստոսն անդունդից

## Ծանոթագրություններ

Կատեգորիա:1958 քանդակներ
Կատեգորիա:Կուբայի տեսարժան վայրեր
Կատեգորիա:Հավանա
Կատեգորիա:Հիսուս Քրիստոսի հուշարձաններ
Կատեգորիա:Հսկայական արձաններ
Նոր Բրիտանիա

**Նոր Բրիտանիա** (, հին ), մելանեզիական կղզի Պապուա Նոր Գվինեայի կազմում։ Համարվում է Բիսմարկի կղզեխմբի ամենամեծ կղզին, մինչև 1885 թվականը կոչվում էր բրիտանական կղզեխումբ։

## Աշխարհագրություն
thumb|left|250px|Նոր Բրիտանիան տիեզերքից
Կղզու մակերեսը կազմում է 35 144,6 կմ², որտեղ ապրում են ավելի քան 500 հազար բնակիչներ (2011)։ Երկարությունը հասնում է 600 կմ-ի, իսկ առավելագուjն լայնությունը` 80 կմ։ 1966 թվականից ի վեր Նոր Բրիտանիան բաժանվեց երկու վարչական միավորի՝ Արևելյան Նոր Բրիտանիայի և Արևմտյան Նոր Բրիտանիայի նահանգներ։ Արևելյան նահանգը ավելի փոքր է, քան արևմտյանը, բայց գերազանցում է նրան բնակչության և նշանակության առումով։

Արևմտյան Նոր Բրիտանիայի վարչական կենտրոնը Կիմբե քաղաքն է, իսկ Արևելյան Նոր Բրիտանիայինը, մինչև 1994-ին Տավուրվյուր հրաբխի ժայթքումը, Ռաբաուլ քաղաքն էր։ Նրա բնակիչների մեծ մասը փախել և հաստատվել է Կոկոպո քաղաքում, որը հետագայում դարձել է վարչական կենտրոն, ապահով լինելու պատճառով։

Կղզու երկայնքով ձգվում է կիրճերով կտրված լեռնաշղթան, որի ամենաբարձր կետը Սինևիտի հրաբուխն է (2438 մ)։ Կղզու հիմնական մասը ծածկված է արևադարձային անտառներով։

Դամպի նեղուցը Նոր Բրիտանիան առանձնացնում է Ումբոյ կղզուց, Սուրբ Գեորգի նեղուցը` Նոր Իռլանդիա կղզուց։

## Պատմություն
Նոր Բրիտանիան հայտնաբերվել է միայն 1700 թվականին բրիտանական ծովագնաց Ուիլյամ Դամպերի կողմից։ 1885-ից 1899 թվականներին կղզին գտնվում էր Գերմանական Նորգվինեական Ընկերության տիրապետության տակ և կոչվում էր Նոր Պոմերանիա (*Neupommern*): 1899-ից 1914 թվականներին կղզին Գերմանական Նոր Գվինեայի գաղութի մաս էր կազմում։ Այս դարաշրջանում կղզու վրա արդյունաբերորեն աճեցվում էր բամբակ։ 1914 թվականին ավստրալիական զորքերը նվաճեցին Նոր Բրիտանիան և Առաջին աշխարհամարտի ավարտից հետո Ավստրալիան ղեկավարեց կղզին Ազգերի լիգայի մանդատով։

Երկրորդ համաշխարհային պատերազմի ժամանակ կղզին գրավեցին Ճապոնիայի կայսրության զորքերը, ովքեր 1942 թվականին հաղթեցին Ռաբաուլի ճակատամարտում։ Ամերիկացիներին հաջողվեց վայրէջք կատարել կղզու հյուսիս-արևմուտքում (Operation Dexterity), ինչպես նաև հարավ-արևմուտքում գտնվող Մերկուս հրվանդանը։ Այնուամենայնիվ, այն ժամանակվա մայրաքաղաք Ռաբաուլը չի նվաճվել մինչև պատերազմի հենց վերջը և ամերիկացիներին փոխանցվեց միայն ճապոնական կապիտալիզացումից հետո։

## Բնակչություն
Նոր Բրիտանիայի ամենահին էթնիկ խումբը պապուասներն են։ Կղզու ժամանակագրական կարգով երկրորդ բնակիչները եղել են Մելանեզիայից։ Ամենամեծ էթնիկ խումբը տոլայի մարդիկ են։ Բինինգի լեռնային բնակիչները ձեռք են բերել որոշակի համբավ իրենց ծիսական «կրակի պար»-ի և մարդու առնանդամի համար նախատեսված զարդերի շնորհիվ։ Բացի նրանցից, կղզին բնակեցված է կիլենգե, սուլկա և լակալայ ժողովուրդներով։

## Ծանոթագրություններ

## Արտաքին հղումներ
* Nationsonline.org: Solomon Islands
* Ethnologue.com: Map of languages of New Britain

Կատեգորիա:Ավստրալիայի և Օվկիանիայի կղզիներ
Կատեգորիա:Բիսմարկի կղզեխումբ
Կատեգորիա:Խաղաղ օվկիանոսի կղզիներ
Կատեգորիա:Կղզիներ այբբենական կարգով
Վերգինե Աղաբաբյան

**Վերգինե Գարեգինի Աղաբաբյան** (), հայ հողագետ, մելիորատոր։ Կենսաբանական գիտությունների դոկտոր (1972):

## Կենսագրություն
Վերգինե Աղաբաբյանը ծնվել է 1913 թվականի նոյեմբերի 9 (22)-ին, Ալեքսանդրապոլ քաղաքում (այժմ՝ Գյումրի)։ 1934 թվականին ավարտել է Վրաստանի գյուղատնտեսական ինստիտուտը։ 1958-1985 թվականներին եղել է ՀԽՍՀ հողագիտության և ագրոքմիայի գիտահետազոտական ինստիտուտի բաժնի վարիչ։

Աշխատանքները վերաբերում են Արարատյան դաշտի աղուտ-ալկալի հողերի ծագման առանձնահատկություններին, գյուղատնտեսական բույսերի աղադիմացկունության հարցերին։ Մշակել է և արտադրության մեջ ներդրել աղուտ-ալկալի հողերի քիմիական բարելավման տեխնոլոգիա։

## Մահ
Վերգինե Աղաբաբյանը մահացել է 1985 թվականի մարտի 15-ին, Երևանում։

## Երկեր
* Մերձարաքսյան հարթավայրի աղակալած հողերը և գյուղատնտեսական բույսեր աճեցնելու հնարավորությունները։ ՀՀ Գիտությունների ազգային ակադեմիա, Երևան։ ՀԽՍՀ ԳԱ հրատարակություն, 1955։
* Անալիտիկ քիմիա։ Մեթոդական ցուցումներ առարկան ուսումնասիրելու և ստուգողական աշխատանք կատարելու համար, Երևան, Հայաստանի պետական ագրարային համալսարան, 2012 (համահեղինակ)։
* Անօրգանական քիմիա։ Մեթոդական ցուցումներ առարկան ուսումնասիրելու և ստուգողական աշխատանք կատարելու համար, Երևան, Հայաստանի պետական ագրարային համալսարան,  2012 (համահեղինակ)։

## Ծանոթագրություններ

Կատեգորիա:Հայ հողագետներ
Կատեգորիա:Հայ մելիորատորներ
Կատեգորիա:Կենսաբանական գիտությունների դոկտորներ
Կատեգորիա:Վրաստանի գյուղատնտեսական համալսարանի շրջանավարտներ
Աշոտ Աղաբաբյան (ճարտարագետ-տեխնոլոգ)

**Աշոտ Արմենի Աղաբաբյան** (), կաթի և կաթնամթերքների ճարտարագետ-տեխնոլոգ։ Տեխնիկական գիտությունների դոկտոր (1994), պրոֆեսոր (1994): ՀԳԳԱ թղթակից անդամ (1998): ՌԴ բնական ԳԱ անդամ (1998):

Արմեն Աղաբաբյանի որդին։

## Կենսագրություն
Աշոտ Աղաբաբյանը ծնվել է 1959 թվականի հունվարի 1-ին, Ստեփանակերտ քաղաքում։ 1981 թվականին ավարտել է Երևանի անասնաբուծական-անասնաբուժական ինստիտուտը։ 1984 թվականին ավարտել է Երևանի անասնաբուծական-անասնաբուժական ինստիտուտի ասպիրանտուրան։ 1985-1998 թվականներին եղել է Հայկական գյուղատնտեսական ակադեմիայի աշխատակից, 1985-1986 թվականներին՝ գիտաշխատող։ 1986-1989 թվականներին եղել է կաթի ֆիզքիմիայի բաժնի վարիչ, 1989-1994 թվականներին՝ կաթի տեխնոլոգիայի և ֆիզքիմիայի տեխնոլոգիայի վարիչ, 1994-1998 թվականներին՝ գիտության բաժնի վարիչ։ 1998-2002 թվականներին եղել է ՀՀ գյուղատնտեսության նախարարության «Ագրոգիտություն» ընկերության գործադիր տնօրեն, 2002 թվականից՝ Գյուղատնտեսության աջակցության հանրապետական կենտրոնի փոխտնօրեն, 2006 թվականից՝ Հայկական պետական ագրարային համալսարանի սննդային տեխնոլոգիաների ֆակուլտետի դեկան։

Աշխատանքները վերաբերում են պանիրների անթափոն արտադրության մեջ կաթնաթթվային մանրէների կենսաբանական ակտիվ պատրաստուկների կիրառության տեսական հիմնավորումներին և գործնական հետևանքներին։ Մշակել է հոլանդական խմբի պանիրների ստացման տեխնոլոգիա՝ տեխնոլոգիական պարամետրերի միասնականացման եղանակով։
Աղաբաբյանը գիտական աշխատանքների և դասագրքերի հեղինակ է։

## Անդամակցություն
* Մասնագիտացված խորհրդի քարտուղար («Մսամթերքի, կաթնամթերքի և ձկնամթերքի տեխնոլոգիաներ» մասնագիտացված խորհուրդ ՝ դոկտորական ատենախոսությունների պաշտպանության համար), 1988-1994
* Հրատարակչության խորհրդի անդամ (ՀՀ գյուղատնտեսության նախարարության «Ագրոգիտություն» ամսագիր), 1995
* ՌԴ բնական ԳԱ անդամ (1998)
* Մասնագիտացված խորհրդի անդամ (041 «Սննդի տեխնոլոգիաներ» մասնագիտացված խորհուրդ ՝ դոկտորական ատենախոսությունների պաշտպանության համար), 1999
* Մասնագիտացված խորհրդի նախագահ (002 «Սննդի տեխնոլոգիա» մասնագիտացված խորհուրդ ՝ դոկտորական ատենախոսությունների պաշտպանության համար), 1995-1999
* ՀԱԱՀ-ի երկու մասնագիտացված խորհուրդների անդամ (տնտեսական գիտություններ, գյուղատնտեսական և տեխնիկական գիտություններ), 2005

## Երկեր
* Կաթի ֆիզիկան և քիմիան, Երևան, 1997։

## Ծանոթագրություններ

Կատեգորիա:Կաթի և կաթնամթերքների ճարտարագետ-տեխնոլոգներ
Կատեգորիա:Տեխնիկական գիտությունների դոկտորներ
Կատեգորիա:Հայ պրոֆեսորներ
Կատեգորիա:Երևանի անասնաբուծական-անասնաբուժական ինստիտուտի շրջանավարտներ
Լազուր (մարզադաշտ)

**Լազուր** (), մարզադաշտ Բուլղարիայի Բուրգասի մարզում, «Պիրին» ֆուտբոլային ակումբի տնային մարզադաշտն է։ Տեղակայված է Բուրգաս քաղաքում։ 2010 թվականի վերանորոգումից հետո Բուլղարիայի ամենաժամանակակից մարզադաշտն է։ Մարզադաշտի տարողությունը կազմում է 18 307 մարդ և ՈՒԵՖԱ-ի վարկանիշով ունի 3 աստղ։ Մարզադաշտի բացումը իրականացվել է 1967 թվականին, իսկ 1990 և 1997 թվականների միջև մարզադաշտը վերանարոգվել է։ Վերանորոգումից հետո պաշտոնական բացումը իրականացվել է 1997 թվականի ապրիլի 13-ին։ Այդ օրը մարզադաշտում անցկացվել է «Նեխտոխիմիկոմ» և «Լևսկի» ակումնբերի միջև հանդիպումը, որը ավարտվել է 4:1 հաշովով։ Մինչև 2002 թվականը մարզադաշտը կոչվել է «Նեխտոխիմիկ», 2002-2006 թվականներին՝ «Նաֆտեխ», իսկ 2006 թվականից սկսած՝ «Լազուր»։

## Ազգային հավաքականի խաղեր

## Բուլղարիայի գավաթի և սուպերգավաթի եզրափակիչներ

## Ծանոթագրություններ

## Արտաքին հղումներ
* Լազուր մարզադաշտի պաշտոնական կայքէջ

Կատեգորիա:1967 թվականին կառուցված մարզադաշտեր
Կատեգորիա:Բուլղարիայի մարզադաշտեր
Կատեգորիա:Ֆուտբոլային մարզադաշտեր
Կատեգորիա:Ֆուտբոլը Բուլղարիայում